নাগরিকত্বের দাবিতে নির্বাচন কমিশনের দফতরে পদযাত্রা কর্মসূচি ঘোষণা করলেন মতুয়ারা

উত্তর ২৪ পরগনা: এসআইআর-এর (SIR-Special Intensive Revision) জেরে ভোটার তালিকা থেকে কোনও মতুয়া ভক্তের নাম বাদ না যায়—এই দাবিতেই পথে নামছে অল ইন্ডিয়া মতুয়া মহাসংঘ। আগামী ১ ডিসেম্বর, সোমবার বিকেল ৪টে শিয়ালদহ (Sealdah) থেকে নির্বাচন কমিশনের (Election Commission) দফতর পর্যন্ত বিশাল পদযাত্রার ডাক দিয়েছে সংগঠন।

সারা রাজ্য থেকে কয়েক হাজার মতুয়া ভক্ত, দলপতি, গোঁসাই-পাগলরা ডঙ্কা, কাঁসি, নিশান হাতে এই পদযাত্রায় যোগ দেবেন বলে জানা গেছে। পদযাত্রা শেষে নির্বাচন কমিশনের দফতরে স্মারকলিপি জমা দেবে মতুয়া মহাসংঘ।

আরও পড়ুন: চাকদহে তৃণমূলের বড় রদবদল, ২০২৬ লক্ষ্য করে সংগঠনের সামনে নতুন মুখ সংগ্রাম গুহ ঠাকুরতা

নভেম্বরের শেষদিকে নাগরিকত্বের দাবিতে ঠাকুরনগর ঠাকুরবাড়িতে ১৩ দিনব্যাপী অনশনে বসেছিলেন মতুয়ারা। তৃণমূল নেতা অভিষেক বন্দ্যোপাধ্যায়ের হস্তক্ষেপে অনশন তোলা হলেও, তখনই ঘোষণা করেছিলেন—১ ডিসেম্বর থেকে ধারাবাহিক প্রতিবাদ কর্মসূচি শুরু হবে। সেই প্রতিশ্রুতির প্রথম বড় পদক্ষেপ এই শিয়ালদহ-ইসি অভিযান।

দেখুন আরও খবর: